# Sant-Filiberzh

Sant-Filiberzh :
| Iliz katolik Sant Filiberzh. ||
| Anv gallek (ofisiel) | Saint-Philibert |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | an Oriant |
| Kanton | an Alre |
| Kod kumun | 56233 |
| Kod post | 56470 |
| Maer Amzer gefridi | François Le Cotillec 2014-2026 |
| Etrekumuniezh | An Alre Kiberen Douar Atlantel |
| Bro velestradurel | Bro an Alre |
| Lec'hienn Web | (fr)Sant-Filiberzh |
| Poblañsouriezh ||
| Poblañs | 1 580 ann. (2022) |
| Stankter | 224 ann./km² |
| Douaroniezh ||
| Daveennoù lec'hiañ | 47° 35′ 15″ Norzh 2° 59′ 56″ Kornôg / 47.5875, -2.99888888889 |
| Uhelderioù | kreiz-kêr : 15 m bihanañ 0 m — brasañ 26 m |
| Gorread | 7,05 km² |
| Sant-Filiberzh ||
| kemmañ |
Sant Filiberzh$^,$ pe Lokfiliberzh zo ur gumun eus Breizh e Kanton an Alre e departamant ar Mor-Bihan.

## An anv

* Er geriadurioù boas$^,$$^,$ koulz hag er yezh komzet e reer Sant-Filiberzh pe Sant-Filiber eus ar gumun, ha se eo a lenner ivez war kartenn vrezhonek Breizh embannet gant Ofis ar Brezhoneg. Met Lokfiliberzh eo bet evit an Ofis etre 2005 ha 2015, diwar ur stumm meneget gant Erwan Vallerie en e levr Diazezoù studi istorel an anvioù-parrez : « meneget ez eus bet deomp ur stumm *Locphilibert en XVIIvet kantved e dihelloù ar barrez gant an aotrou Kabelleg, person ».

## Douaroniezh

* E beg ur stêrig, tost da stêr an Alre, ha war lez ar Meurvor Atlantel emañ Sant-Filiberzh.

## Ardamezioù

* En glazur e lestr ouzh kleiz en argant, e ouel gwisket en erminig ; e gab en aour karget gant teir c'hrogenn istr geotet ha treustellet. Aozer : R. Le Bagousse.

## Istor

* Gwechall e oa un tamm eus Lokmaria-Kaer.

### XIX$^{vet}$ kantved

* E 1870 e oa deuet da vout ur barrez distag. Dont a reas chapel Itron Varia ar Stêr, pe Itron Varia ar C'hinivelezh, pe c'hoazh Itron Varia an Tre hag al Lanv, da vout iliz-parrez. Krouet e voe ar gumun, da-heul, d'an 23 a viz Even 1892 diwar ul lodenn eus kumun Lokmaria-Kaer, ugent vloaz goude ar goulenn ofisiel kentañ.

### XX$^{vet}$ kantved
#### Brezel-bed kentañ

* Mervel a reas 30 gwaz hervez ar blakenn en iliz katolik, 33 hervez monumant ar re varv ag ar gumun abalamour d'ar brezel, eleze 4,20 % eus he foblañs e 1911.

#### Eil brezel-bed

* Tri den yaouank eus ar gumun a voe serret gant an Alamaned e Charente e miz Eost 1942; o klask mont da heul ar re Gevredet e oant; daou anezhe a voe fuzuilhet e miz Here 1942, an trede hini a varvas en ur c'hamp-bac'h.
* Mervel a reas unnek den ag ar gumun abalamour d'ar brezel

#### Brezelioù didrevadenniñ
##### Brezel Indez-Sina

* Lazhet e voe ur martolod eus ar gumun d’an 10 a viz Even 1953 e Fai Fao er Viêtnam.

##### Brezel Aljeria

* Mervel a reas ur martolod eus ar gumun d’ar 16 a viz Ebrel 1961.

## Monumantoù ha traoù heverk

* Taolioù-maen.
* An iliz katolik.
* Keur ha stern-aoter.
* Ar feunteun e-tal an iliz.
* Iliz katolik Sant Filiberzh.
* Bigi engouestl en iliz katolik.
* Plakenn ar re varv eus ar Brezel-bed Kentañ.
* Monumant ar re varv.

## Emdroadur ar boblañs abaoe 1962

Niver a annezidi

## Brezhoneg

* D'ar 26 a viz Meurzh 2015 e oa bet votet ar garta Ya d'ar brezhoneg gant kuzul-kêr ar gumun.

## Liammoù diavaez

a vo kavet e Wikimedia Commons.
* (br) Sant-Filiberzh war lec'hienn Geobreizh

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ Geriadur Hemon-Huon, 2005.
* ↑ KerOfis Ofis Publik ar Brezhoneg.
* ↑ Dictionnaire Ménard, p. 1454
* ↑ Geriadur galleg-brezhoneg Roparz Hemon (1985)
* ↑ Geriadur brezhoneg An Here (2001) pajenn 1418
* ↑ Dastumad gerioù a rannyezhoù ar gevred (2007), Turiaw ar Menteg, pajenn 217
* ↑ stumm en implij gant kevredigezhioù eus ar vro, evel Dasson Sant-Filiber, Korollerion Sant-Filiber
* ↑ Kartenn Breizh, Ofis ar Brezhoneg, 2003
* ↑ Hag e geriadur galleg-brezhoneg M. Ménard da-heul
* ↑ Erwan Vallerie, Diazezoù studi istorel an anvioù-parrez, levrenn 1, pajenn 443
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14
* ↑ (fr)Plakenn ar re varv en iliz katolik
* ↑ (fr)Memorialgenweb - Monumant ar re varv
* ↑ (fr)René Le Guénic, Morbihan - Mémorial de la Résistance, 1998, pajenn 347
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb